**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՆՈՅԵՄԲԵՐԻ 14-Ի N 177-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

Համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների և հիմք ընդունելով **«Տեղական ինքնակառավարման մասին» օրենքի 18-րդ հոդվածի 1-ին մասի 21–րդ կետ՝ համայնքի ավագանին է տնօրինում համայնքի գույքը, ավագանու քննարկմանն է ներկայացվում «**Աբովյան համայնքի ավագանու 2024 թվականի նոյեմբերի 14-ի N 177-Ա որոշման մեջ փոփոխություն կատարելու մասին» որոշման նախագիծը։ Հաշվի առնելով այն հանգամանքը, որ ամեն տարի ավելի նվազում է մեքենաների արժեքները, հետևաբար անհրաժեշտություն է առաջացել կրկին կատարել գնահատում։ 2024 թվականի դեկտեմբերի 20-ին կայացած աճուրդում մեքենաներից ոչ մեկը չի օտարվել իսկ «HYUNDAI ELANTRA 1.6» մեքենան անհատույց օգտագործման իրավունքով տրվել է «Աբովյանի համայնքային կոմունալ տնտեսություն» ՀՈԱԿ-ին։

Քանի որ, «HYUNDAI ELANTRA 2.0 I» «AUDI A6 2.4 I», «MITSUBISHI PAJERO IO 1.8», «VAZ 21214», «GAZ-3110-121», «VAZ 21013» մակնիշի ավտոմեքենաները ներկայումս չեն օգտագործվում, համայնքապետարանը նպատակահարմար չի գտել նշված ավտոմեքենաների վրա լրացուցիչ ծախսեր կատարել, ուստի առաջարկվում է վերը նշված մեքենաներն օտարել աճուրդային կարգով:

Օտարումից առաջացած գումարը համայնքապետարանը նախատեսում է ծախսել համայնքի կարիքների համար։
 **«**Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
«Աբովյան համայնքի ավագանու 2024 թվականի նոյեմբերի 14-ի N 177-Ա որոշման մեջ փոփոխություն կատարելու մասին» որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չեն առաջանում, եկամուտներն ավելանում են աճուրդում առավելագույն արժեք ներկայացրած մասնակցի վճարելիք գումարի չափով:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**